**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “[Epidemioloģiskās drošības pasākumi Covid-19 infekcijas izplatības ierobežošanai](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)” (turpmāk – projekts) mērķis ir noteikt Valsts ieņēmumu dienesta nodokļu un muitas policijas kompetenci veikt datu apstrādi personu uzraudzības informācijas sistēmā, lai veiktu Latvijā ieceļojošo personu pienākuma – iesniegt apliecinājuma anketu personu informācijas sistēmā (informācijas sistēmas tīmekļvietnē (covidpass.lv)) un uzrādīt attiecīgu dokumentu par veiktu Covid-19, kontroli. Vienlaikus projekts paredz, ka personu informācijas sistēmā (informācijas sistēmas tīmekļvietnē (covidpass.lv)) personai būs pienākums ietvert informāciju par transportlīdzekļa reģistrācijas numuru, kas neveic komercpārvadājumu.Papildus projekts paredz precizēt nosacījumus attiecībā par Covid-19 testa nepieciešamību, ieceļojot Latvijas Republikā, transporta un pasažieru pārvadājumu pakalpojumu sniedzēja darbiniekiem un pasažieru, kravas vai tehnisko reisu apkalpes locekļiem. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2021. gada 5. februāra sēdes protokola Nr. 13, 2.§ 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot to, ka ir panākta vienošanās par to, ka Valsts robežsardze arī sadarbībā ar Valsts ieņēmumu dienesta nodokļu un muitas policiju uzraudzīs, vai Latvijā ieceļojošas personas pilda noteikto pienākumu – iesniegt apliecinājuma anketu personu informācijas sistēmā (informācijas sistēmas tīmekļvietnē (covidpass.lv)) un uzrāda attiecīgu dokumentu par veiktu Covid-19 testu, projektā ir ietverti attiecīgi grozījumi. Tādējādi Valsts ieņēmumu dienesta nodokļu un muitas policijai nosakot līdzvērtīgas tiesības kā Valsts robežsardzei, Valsts policijai un pašvaldības policijai. Minētie grozījumi veicinās kompetento iestāžu realizējamo kontroļu blīvumu uz valsts robežas ar Lietuvu un Igauniju.Vienlaikus ir norādāms, ka 2021. gada 15. janvārī stājās spēkā prasība, ka persona var ceļot uz Latvijas Republiku, ja persona 72 stundas pirms iekāpšanas pārvadātāja transportlīdzeklī vai ieceļojot ar transportlīdzekli, kas neveic komercpārvadājumu, pirms ieceļošanas Latvijas Republikā ir veikusi Covid-19 testu un šī testa rezultāts ir negatīvs. Vienlaikus noteikumi arī paredz, uz kādām personu grupām šī prasība nav attiecinām. Valsts robežsardze ir apkopojusi attiecīgu statistiku par noteikto prasību. Proti, no 2021. gada 18. janvāra līdz 2021. gada 7. februārim uz iekšējām robežām 9530 personas uzrādīja veikto Covid-19 testu, savukārt tika konstatēts, ka uz 11 391 personām prasība par Covid-19 testa veikšanas nepieciešamību, ceļojot uz Latvijas Republiku, nav attiecināma. Covid-19 testu statistika uz RKP (autoceļi, lidostas un ostas) no 2021. gada 18. janvāra līdz 2021. gada 7. februārim ir šāda – 5149 personas uzrādīja veiktu Covid-19 testu, savukārt tika konstatēts, ka uz 17 247 personām prasība par Covid-19 testa veikšanas nepieciešamību, ceļojot uz Latvijas Republiku, nav attiecināma. Saskaņā ar Valsts robežsardzes sniegto informāciju personu grupas, uz kurām nav attiecināma prasība par Covid-19 testa nepieciešamību, ceļojot uz Latvijas Republiku, ir šādā procentuālā lielumā:1. autoceļu robežšķērsošanas vietas - 98% pārvadātāja personāls;2. dzelzceļa robežšķērsošanas vietas - 100% pārvadātāja personāls;3. ostu robežšķērsošanas vietas - 60% pārvadātāja personāls un 40% jūrnieki un pasažieri.4. iekšējās robežas LVA - EST  - 85% nodarbinātība (ikdienā šķērso valsts robežu) un 15% pārvadātāja personāls.5. iekšējās robežas LVA - LTU  - 55% nodarbinātība (ikdienā šķērso valsts robežu) un 45% pārvadātāja personāls.6. No kopējās plūsmas uz LVA-RUS un LVA-BLR ieceļoja 0,8% ar VRS priekšnieka individuālo atļauju.Balstoties uz Valsts robežsardzes sniegto statistiku un lai mazinātu Covid-19 infekcijas slimības izplatību valstī, it īpaši, jaunā lipīgākā vīrusa Covid-19 izplatību, ir nepieciešams attiecīgs grozījums noteikums noteikumos. Proti, noteiktā prasība par Covid-19 testa nepieciešamību nav attiecināma, ieceļojot Latvijas Republikā, transporta un pasažieru pārvadājumu pakalpojumu sniedzēja darbiniekiem un pasažieru, kravas vai tehnisko reisu apkalpes locekļiem, arī tad, ja tie dodas uz darba pienākumu veikšanas vietu vai atgriežas no tās un ja uzturēšanās periods, veicot darba pienākumus, Latvijas Republikas teritorijā  nepārsniedz 72 stundas vai uzturēšanās ilgums nopietna sabiedrības veselības apdraudējuma valstīs (pēdējo 14 dienu laikā) nepārsniedz 72 stundas.Līdz ar to, paredzot, ja noteiktais 72 stundu termiņš tiek pārsniegts, tad minētajām personu grupām, ieceļojot Latvijas Republikā, ir jāuzrāda veiktais Covid-19 tests. Vienlaikus ir arī norādāms, ka noteikumu 35.4 7. apakšpunkts nosaka, ka Covid-19 tests nav nepieciešams, ieceļojot Latvijas Republikā, arī noteikumu [58.1](https://likumi.lv/ta/id/315304#p58.1) un [58.5 punktā](https://likumi.lv/ta/id/315304#p58.5) minētajām personām. Proti, noteiktais izņēmums ir arī attiecināms uz Eiropas Savienības dalībvalstu pilsoņiem un pastāvīgajiem iedzīvotājiem, kuri ikdienā šķērso Latvijas Republikas sauszemes robežu ar citām Eiropas Savienības valstīm, un Valkas novadā un Valgas pagastā (Igaunijas Republika) deklarētajiem Eiropas Savienības dalībvalstu pilsoņiem un pastāvīgajiem iedzīvotājiem, kuri ikdienā šķērso Latvijas Republikas sauszemes robežu ar Igaunijas Republiku, ja viņi nepārvietojas ārpus Valkas un Valgas pašvaldību administratīvajām teritorijām. Tādējādi, ja transporta un pasažieru pārvadājumu pakalpojumu sniedzēja darbinieks un pasažieru, kravas vai tehnisko reisu apkalpes loceklis atbilst arī noteikumu [58.1](https://likumi.lv/ta/id/315304#p58.1) un [58.5 punktā](https://likumi.lv/ta/id/315304#p58.5) noteiktajiem nosacījumiem, tad attiecīgi šai personai nav nepieciešams Covid-19 tests, ieceļojot Latvijas Republikā.Tāpat, lai Slimības profilakses un kontroles centrs spētu veikt pēc iespējas visaptverošāku epidemioloģisko izmeklēšanu un ievērojot noteikumu 69.3.3. apakšpunktā noteikto, projekts paredz, ka personu informācijas sistēmā (informācijas sistēmas tīmekļvietnē (covidpass.lv)) personai būs arī jānorāda informāciju par transportlīdzekļa reģistrācijas numuru, kas neveic komercpārvadājumu. |
| 3. | Projekta izstrādē iesaistītās institūcijas un publiskas personas kapitālsabiedrības | Starpinstitūciju darbības koordinācijas grupa. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecīgas personu grupas, kas plāno ieceļot Latvijas Republikā. |
| 2. | Tiesiskā regulējuma ietekme uz tautsaimniecību un administratīvo slogu | Attiecīgām personu grupām, ieceļojot Latvijas Republikā, būs noteikts pienākums uzrādīt veiktu Covid-19 testu vai citu dokumentu, kas apliecina, ka persona nav infekcioza. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|  |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Saistībā ar epidemioloģisko situāciju ir nepieciešama Ministru kabineta nekavējoša rīcība, tādējādi sabiedrības līdzdalības nodrošināšana nav iespējama. |
| 2. | Sabiedrības līdzdalība projekta izstrādē | Saistībā ar epidemioloģisko situāciju ir nepieciešama Ministru kabineta nekavējoša rīcība, tādējādi sabiedrības līdzdalības nodrošināšana nav iespējama. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts robežsardze, Valsts ieņēmumu dienesta nodokļu un muitas policija un Iekšlietu ministrijas Informācijas centrs, Slimības profilakses un kontroles centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav. |

Iekšlietu ministrs S. Ģirģens

Vīza: valsts sekretārs D.Trofimovs